Public procurement notice: Contract Notice
Published: 2020-04-24
Buyer: Sarastia Oy
Country: FI
Contract type: Supplies
Procedure: Competitive dialogue
CPV classification: 34100000 | 34110000: Passenger cars | 34136000 | 34350000 | 38548000
Estimated value: 12633600 EUR
Submission deadline: 2020-05-24
Award criteria: The most economic tender

Technical requirements: Sarastia Oy pyytää osallistumishakemuksianne ajoneuvopalveluista osallistumispyyntöasiakirjojen mukaisesti.
Kilpailullisella neuvottelumenettelyllä pyritään löytämään asiakkaille nykyaikainen, monipuolinen, skaalautuva ja kattava ajoneuvopalveluiden kokonaisratkaisu ja/tai palvelukokonaisuus. Sopimukseen liittyvät yhteisöt (ks. sopimusluonnos) siirtyvät tai voivat siirtyä tämän hankinnan pohjalta tehdyn puitejärjestelyn piiriin nykyisten sopimusten päätyttyä, ellei toisin sovita.
Neuvotteluihin valitaan enintään kolme (3) hyväksyttävissä olevaa ehdokasta osakokonaisuuksittain. Valinta tapahtuu ehdokkaiden pisteytysjärjestyksessä. Mikäli useampi ehdokas saa saman pistemäärän, valitaan tasapistein olevista ehdokkaista neuvotteluihin ehdokas Sarastia Oy:n järjestämällä puolueettomalla arvonnalla.
Hankintayksiköllä on oikeus tarkastaa osallistumishakemuksissa annetut tiedot ennen hankintapäätöksen tekemistä. Mikäli annetut tiedot eivät pidä paikkaansa, hakemus hylätään.
Mikäli lopullisen tarjouspyynnön molempien osakokonaisuuksien voittaja on sama tarjoaja, voidaan osakokonaisuudet yhdistää yhdeksi (1) sopimukseksi.
Vuokraamisen yhteydessä asiakkaan on voitava hyödyntää olemassa olevia vuokrauksen vaihtoehtoja, kuten esim. Kuntarahoitus, eri rahoittajat ja rahoitusmallit. Ts. asiakas/tilaaja voi hyödyntää omia tai tarjoajan rahoitusvaihtoehtoja.
Samoin asiakkaan käytössä tulee olla rahoitusleasing, huoltoleasing sekä muut mahdolliset eri leasing-muodot.
Ehdokkaan/tarjoajan tehtävänä on esittää asiakastarpeen mukainen ratkaisu ja mahdollinen useampi eri tarjousvaihtoehto asiakkaalle. Tämä huomioi esim. hankintapaikan, hankintatavan jne. Ts. ehdokkaan tulee kyetä antamaan tilaajalle useampi ratkaisuvaihtoehto pyydetystä ajoneuvosta. Tilaajan vastuulle jää päätös hankintatavasta ja -paikasta.
Osakokonaisuus sisältää ajoneuvon hankinnan yhteydessä suoritettavan ajoneuvon varustamisen, kalustamisen ja muut tilauksen / toimituksen aikaiset toimenpiteet (esim. katsastus, rekisteröinti, käyttökoulutus luovutuksen yhteydessä yms.)
Hankinnan jälkeen ajoneuvo siirtyy asiakkaan päätöksellä osakokonaisuuden 2 ajoneuvopalveluiden/-hallintapalveluiden piiriin. Asiakas saattaa hallinnoida ajoneuvoja myös itse tai hallinnointia tekee kolmas osapuoli.
Huom.: Mikäli ajoneuvo toimitetaan asiakkaalle ehdokkaan / tarjoajan huoltoleasing-palveluna, tällöin osakokonaisuuden 1 ehdokas / tarjoaja vastaa ajoneuvosta huoltoleasing-sopimuksen mukaisesti koko vuokrakauden ajan. Sen sijaan asiakkaalla on oikeus siirtää huoltoleasingiä koskevat laskut osakokonaisuuden 2 ehdokkaalle / tarjoajalle ajoneuvojen hallintapalveluiden, laskutuksen yhtenäistämisen ja raportoinnin vuoksi.
Ajoneuvojen hankinta tahdotaan keskittää yhdelle (1) toimijalle tilauksien tekemisen, hallinnoinnin, seurannan ja toimituksien helpottamiseksi. Asiakkailla/tilaajilla on täten yksi (1) sopimustoimittaja, joka palvelee heidän ajoneuvohankinnan tarpeitaan, huolehtii tilaus- ja toimitusvaiheen toimet, järjestää tarvittaessa ajoneuvon rahoituksen jne.
Hankintayksikkö pidättää oikeuden kirjata lopulliseen tarjouspyyntöön erinäisiä hankintaan oleellisesti liittyviä lisähankintamahdollisuuksia (optioita), joita ei ole pystytty yksilöimään riittävällä tarkkuudella osallistumispyyntöön ja/tai seikkoja, jotka tulevat ilmi vasta osapuolten välisissä neuvotteluissa, mutta joiden arvo on huomioitu osallistumispyynnössä ilmoitetussa hankinnan ennakoidussa arvossa.
Mahdolliset optiot ovat luonteeltaan ja laajuudeltaan sellaisia, ettei niiden huomioiminen lopullisessa tarjouspyynnössä edellyttäisi uutta kilpailutusta suhteessa tähän osallistumispyyntöön.
Ehdokkaat huomioivat, että myös osallistumispyyntöasiakirjoihin on merkitty mahdollisia optioita. Tällaiset optiot ovat alustavia, eivätkä ne tässä vaiheessa sido osapuolia. Hankintayksikkö haluaa kuitenkin tuoda ehdokkaiden tietoon, mitä toiminnallisuuksia tilaaja harkitsee mahdollisiksi optioiksi.

Eligibility requirements: Ks. osallistumispyynnön kohta Soveltuvuusvaatimukset sekä Hankinnan kohteen kriteerit.

Award value: 12633600